stanford-oval/wikipedia huggingface dataset:
הלל צור
קורות חיים > לאחר הקמת המדינה

בגלל גילו (39) ומצבו המשפחתי לא גויס לצבא הסדיר בעת מלחמת העצמאות, אלא שירת ב"חיל המשמר" (חי"ם), שעסק במשימות שמירה ואבטחת מוצבים.
עוד משנות ה-40 שימש כנציג של התנועה הלאומית במועצת המושבה נתניה. לאחר מכן שימש שנים רבות כסגן ראש העיר (עובד בן עמי) וממלא מקומו. כמו כן היה חבר במרכז תנועת החירות ובמוסדותיה העליונים. במקביל עבד כמורה לטבע ולחקלאות בבתי ספר שונים.
כשיצא לגמלאות התנדב למען קליטת העולים הראשונים שהגיעו אז מרוסיה וכן סייע בפעילות של "אולפן עקיבא" בנתניה, בחינוך לאהבת הארץ ובהדרכת טיולים. בתקופה מסוימת עסק בניהול מוסד הנוער של ויצו "הדסים". היה מראשוני התלמידים של "מכון אבשלום" (בוגר מחזור ג') וכמו כן התנדב לשורות "המשמר האזרחי" של המשטרה.
שלט בשפות רבות: גרמנית (שפת אם), רוסית, אנגלית, ערבית, עברית ויידיש.
נפטר בפתאומיות ביולי 1984 בהיותו בגיל 74 ושולמית נפטרה בשנת 1994. שניהם נטמנו זה לצד זה בבית הקברות הישן של נתניה. בשנת 1985 נחנך בנתניה בית ספר יסודי חדש שנקרא על שמו, "בית ספר הלל צור". היום, בית ספר זה הוא אחד הגדולים והמצליחים בנתניה.
לקריאה נוספת

יעקב צור, "ימי הצריף", הוצ' מכון ז'בוטינסקי, 2010.
משה שטיין, "ביום שירות", 1986.
דוד ניב, "תולדות הארגון הצבאי הלאומי", (6 כרכים).
דב מילמן, "תולדות אסירי ציון באפריקה", הוצאת כותרות 2005 (עמ' 340).
יוסף וינצקי, "מאתיים חמישים ואחד", הוצ' ידידים, 1950 (עמ' 282).
יעקב מרקוביצקי, "לקסיקון אצ"ל", הוצ' משהב"ט, 2005 (עמ' 186).
יהושע אופיר, "ראשוני אצ"ל 1940-1931", 2002 (עמ' 255–256).
| --- | --- |
בקרת זהויות :  NLI: 987007296258805171  ISNI: 0000 0000 6956 7524  VIAF: 97308663   WorldCat (עם VIAF): 97308663 
"אות המשמר" על שירות כנוטר, בשנות השלושים
"אות האצ"ל"
"עיטור לוחמי המדינה"
"עיטור אסירי שלטון המנד"ט
נקטרינה

| נקטרינה |
| --- | --- |

מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: ורדנאים
משפחה:: ורדיים
סוג:: פרוּנוּס
תת־סוג:: Amygdalus
מין:: אפרסק
תת־מין:: נקטרינה
שם מדעי
 Prunus persica nectarina
פרי הנקטרינה
נֶקְטָרִינָה (שם מדעי: Prunus persica nectarina) הוא עץ פרי גלעיני ממשפחת הוורדניים, זן (תת-מין) המשתייך למין אפרסק.
היסטוריה

מקור הנקטרינה בסין, שם גודלה במשך 4,000 שנה ויותר ועדיין נפוצה כעץ בר. בימי קדם הועבר הפרי (האפרסק) לפרס, ומכאן שמו המדעי (persica). בימי אלכסנדר מוקדון הובא האפרסק מפרס ליוון ומשם פשט גידולו לארצות אגן הים התיכון. הספרדים העבירוהו ליבשת אמריקה והיום הוא נפוץ בכל רחבי העולם. הארצות העיקריות המגדלות את הפרי הן ארצות הברית, איטליה, יפן, צרפת, ספרד, ארגנטינה וסין.
מאפיינים

הנקטרינה שונה משאר האפרסקים בכך שאין פלומה על הפרי, הקליפה החלקה מקנה מראה מבריק כשל שזיף. היעדר הפלומה הופך את הפרי רגיש יותר לפגיעה. העדר הפלומה הוא תכונה גנטית רצסיבית: נקטרינה שהואבקה מאפרסק עשויה להניב אפרסקים (מזרעיה), ולהפך. הנקטרינה בדרך כלל קטנה ומתוקה יותר מאפרסק "רגיל" אך יש חפיפה בהתפלגות הגודל ומידת המתיקות.
מטעי נקטרינה בישראל מצויים בעיקר במרכז שפלת החוף, בהרי הגליל, בהרי ירושלים ובגוש שילה.
הנקטרינה פורחת בעיקר באביב, על ידי האבקה עצמית. רוב הזנים הגיעו לישראל מדרום ארצות הברית ומועד הבשלתם חל מאפריל ועד אוקטובר. בעונת ההבשלה קוטפים את הפרי הבשל מדי כמה ימים כשצבע היסוד שלו הופך מירוק לצהבהב או לבנבן.
הנקטרינה היא גלגול של אפרסק ולא הכלאה של אפרסק ושזיף, כפי שנהוג לחשוב (מחשבה זו הקנתה לנקטרינה את השם העממי "אפרשזיף", הלחם בסיסים של "אפרסק" ו"שזיף"). דרווין מציין הופעת נקטרינות על ענפי אפרסקים ולהפך כהוכחה לקרבה הרבה ביניהם (ראיה לכך שאין מדובר במינים שונים או במין בהתהוות).[דרוש מקור][מפני ש...]
יש בידינו עדויות על גלעיני אפרסק שהצמיחו עצי נקטרינות וגלעיני נקטרינות שהצמיחו עצי אפרסק, של אותם עצים מניבים אפרסקים ונקטרינות, של עצי אפרסק שהניבו פירות נקטרינה (שהצמיחו נקטרינות מזרעיהן) ולבסוף של עץ נקטרינות שהניב פרי כלאיים ואחר כך אפרסקים אמיתיים. כיוון שהאפרסק קיים לפני הנקטרינה ניתן היה לצפות שנקטרינות יוכלו להניב אפרסקים לעתים קרובות יותר משאפרסקים יניבו נקטרינות – אך זה בפירוש לא המקרה.
ערך תזונתי

הנקטרינה עשירה בקרוטן, ההופך בגוף לוויטמין A וכן באשלגן, בברזל ובוויטמין C, וויטמינים נוספים.
הערות שוליים

↑  דרווין על אפרסק ונקטרינה (אנגלית).
| --- | --- |
בקרת זהויות :  NLI: 987007563284905171  GND: 4231551-7  LCCN: sh85090580  NKC: ph507311 
שלבי הבשלת פרי הנקטרינה, לאורך כ-7 חודשים וחצי:

1. ניצן 

2. תחילת הופעת עלים ופרחים 

3. הפרחים כבר מפותחים לחלוטין, ותהליך ההאבקה על ידי הרוח או חרקים החל. 

4. לאחר שתהליך ההאבקה הושלם בהצלחה, הפרחים מתו, והעלים צמחו על מנת להתחיל את תהליך הפוטוסינתזה כדי לספק לצמח מזון. 

5. הפרי החל לפרוח ולהתפתח אך עדיין אינו אכיל. 

6. הפרי בשל.
התעמלות באולימפיאדת פריז (2024)

| --- | --- |
 היכל:  היכל הספורט פריז-ברסי
 תאריך התחלה:  27 ביולי 2024 (מוקדמות)
 תאריך סיום:  29 ביולי 2024 (גמר)
 מתחרים:  40 מ-8 מדינות
 מדליסטים
  דייקי האשימוטו   קאזומה קאיה   שינוסוקה אוקה   טקאקי סוגינו   וטארו טאניגאווה:  יפן יפן
  ליו יאנג   סו וידה   שיאו רואוטנג   ג'אנג בוהנג   זו ג'ינגיואן:  הרפובליקה העממית של סין הרפובליקה העממית של סין
  אשר הונג   פול ג'ודה   ברודי מאלון   סטיבן נדורוסיק   פרד ריצ'רד:  ארצות הברית ארצות הברית
 
 → 2020 
 
תחרות קרב רב קבוצתי לגברים באולימפיאדת פריז (2024) נערכה ב-27 ביולי וב-29 ביולי 2024 בהיכל הספורט פריז-ברסי, כחלק מתחרויות ההתעמלות באולימפיאדת פריז. בשלב המוקדמות התחרו 12 קבוצות, כל אחת בת 5 מתעמלים.
המדליות בתחרות הוענקו על ידי נבן איליק מצ'ילה (חבר ה-IOC), יחד עם מורינארי וואטנבה מיפן (נשיא ה-FIG).
הקבוצות המשתתפות

כדי להשתתף במשחקים האולימפיים, על ועד אולימפי לאומי לזכות באחד מ-12 המקומות הקבוצתיים. מקומות אלה הוקצו דרך אליפות העולם בהתעמלות בשנת 2022 (שלוש הקבוצות המובילות) ודרך אליפות העולם בהתעמלות בשנת 2023 (תשע הקבוצות המובילות, לא כולל אלו שהעפילו ב-2022). 12 הקבוצות התחרו בשלב המוקדמות בפריז ב-27 ביולי, כאשר 8 הקבוצות המובילות התקדמו לשלב הגמר.
הקבוצות הבאות העפילו למשחקים האולימפיים על ידי השגת אחת משלושת המקומות הראשונים באליפות העולם בהתעמלות 2022:
סין
יפן
בריטניה
הקבוצות הבאות העפילו למשחקים האולימפיים על ידי השגת אחת מתשעת המקומות הראשונים, מבין הקבוצות שטרם העפילו, באליפות העולם בהתעמלות 2023:
ארצות הברית
קנדה
גרמניה
איטליה
שווייץ
ספרד
טורקיה
הולנד
אוקראינה
לוח זמנים

| תאריך | שעה | סבב | תת-קבוצה |
| --- | --- | --- | --- |
| 27 ביולי | 11:00 | מוקדמות | תת-קבוצה 1 |
| 27 ביולי | 15:30 | מוקדמות | תת-קבוצה 2 |
| 27 ביולי | 20:00 | מוקדמות | תת-קבוצה 3 |
| 29 ביולי | 17:30 | גמר | - |
זמנים לפי שעון הקיץ של מרכז אירופה (UTC+2)
מוקדמות

שמונה הקבוצות המובילות, לפי הציון המשולב מכל מכשיר, התקדמו לשלב הגמר. בגמר, כל קבוצה בחרה שלושה מתעמלים שיתחרו על כל מכשיר. כל הציונים מכל מכשיר סוכמו כדי לתת את הציון הסופי של הקבוצה. הציונים שנצברו בשלב המוקדמות לא עברו לשלב הגמר.
| מקום | מדינה |  |  |  |  |  |  | סך הכול |
| --- | --- | --- | --- | --- | --- | --- | --- | --- |
|  1  |  סין | 41.432 | 43.199 | 45.199 | 43.499 | 46.333 | 43.366 | 263.028 |
|  2  |  יפן | 42.166 | 43.965 | 42.532 | 43.466 | 45.233 | 43.232 | 260.594 |
|  3  |  בריטניה | 43.665 | 43.432 | 41.300 | 44.299 | 43.099 | 40.766 | 256.561 |
|  4  |  אוקראינה | 41.432 | 42.532 | 40.832 | 44.632 | 45.032 | 39.433 | 253.893 |
|  5  |  ארצות הברית | 41.899 | 42.433 | 42.366 | 43.166 | 43.266 | 40.099 | 253.229 |
|  6  |  איטליה | 41.933 | 40.799 | 40.400 | 43.533 | 42.300 | 40.799 | 249.764 |
|  7  |  שווייץ | 41.566 | 41.732 | 39.532 | 43.099 | 43.600 | 40.133 | 249.662 |
|  8  |  קנדה | 41.466 | 38.999 | 41.699 | 42.365 | 42.699 | 40.566 | 247.794 |
הערות שוליים

1 2  Gymnastics 101: Olympic competition format, באתר NBC,‏ 14 במרץ 2024
↑  Men's Team - Qualification results, באתר התאחדות ההתעמלות הבין-לאומית, 27 ביולי 2024
↑  Artistic Men's Team - Final results, באתר התאחדות ההתעמלות הבין-לאומית, 29 ביולי 2024
תזמורת ירושלים מזרח ומערב

| --- | --- |

 תאריך ייסוד:  2009
 מדינה:  ישראל ישראל
 מיקום:  ירושלים, ישראל
 אולם קונצרטים:  תיאטרון ירושלים
 מנצח:  תום כהן
 https://tjo.co.il
 
תזמורת ירושלים מזרח ומערב היא תזמורת רב תרבותית, בה חברים מוזיקאים משלוש הדתות, מכל רחבי הארץ ומכל המגזרים המרכיבים את החברה הישראלית. בחודש ספטמבר 2022 נבחרה כתזמורת מובילה בישראל מטעם משרד התרבות והספורט.
התזמורת היא גוף ייחודי בסצנת המוזיקה העולמית, המשלב איכות אמנותית מוזיקלית ובידור כאג'נדה.
עיבודיה של התזמורת, הנכתבים על ידי מנהלה המוזיקלי, מושתתים על השפה המוזיקלית שפותחה בה לאורך השנים המשלבת ו״מתיכה״ מתודות מוזיקליות ממזרח וממערב לכדי שפה אחידה, קוהרנטית ואורגנית, המפגישה, למשל, מקאמים ומקצבים מארצות ערב והאסלאם עם הרמוניה ואסתטיקה מערביות.
הרכבה הכלי של התזמורת מונה ארבע קבוצות כלים:
כלים קלאסיים מזרחיים - דרבוקה, קאנון, עוד ונאי קבועים, אליהם מצטרפים לעיתים נגנים אורחים בהתאם לתוכן המוזיקלי - למשל בקמנג'ה או בגיטרה פלמנקו.
סקציית כלי קשת גמישה במיוחד, מבחינת היכולת לנוע בין סגנונות נגינה מזרחיים ומערביים.
סקציית כלי נשיפה ("בראס סקשן") אה-לה-ברודוויי: חצוצרה, סקסופון וטרומבון המנגנים גם כסולנים בעת הצורך.
חטיבת קצב ורסטילית - גיטרה בס, גיטרה חשמלית, מערכת תופים וכלי הקשה (דרבוקה, בנדיר, תופי מסגרת, ריק, קחון, תופי בונגו ומיני מרשרשים ומצלצלים).
כל אלה מאפשרים לבצע חומרים מן המזרח בעיבוד מערבי (ולהפך), בצורה שמכבדת את המקור ובמקביל שואפת להעשיר אותו ולעשותו קומוניקטיבי וקליט לאוזניים חדשות, ובכך לחשוף את המוזיקה של כלל התרבויות המתקיימות בעיר ירושלים כבנות בית, לקהלים רחבים ככל הניתן.
בעלי תפקידים ומבנה ארגוני

מנהלה האומנותי ומנצחה הראשי של התזמורת הוא תום כהן, בוגר האקדמיה למוסיקה בירושלים.
כהן הקים את התזמורת בשנת 2010, יחד עם מנכ"ל התזמורת לשעבר מר עופר אמסלם - והוא כותב את מרבית העיבודים המוזיקליים שלה.
כהן נחשב לבעל יכולת ייחודית להעביר את המוזיקה של ארצות ערב וצפון אפריקה לנגנים מרקע קלאסי מערבי - ולהפך. יכולת זו הביאה אותו לנצח על הרכבים שונים ומגוונים - החל בתזמורת הפילהרמונית הישראלית ועד לתזמורת השעבי האלג׳יראית ״אל גוסטו״ - ולהקים תזמורות בפורמט של תזמורתו הירושלמית ברחבי העולם, בהן - L’Orchestre Symphonique Andalou De Montreal (קנדה), ה-Med Orchestra (בלגיה), ו-Symphoniyat (מרוקו).
התזמורת מונה כ-35 נגניות ונגנים, מכל קשת החברה הישראלית ומטווח גילאים מאוד רחב. אליהם מצטרפים במופעיהם השונים גם מוזיקאים סולנים וסולניות רבים מישראל ומהעולם כולו, כאורחים מיוחדים.
מנכ"ל התזמורת החל משנת 2022 הוא ד״ר אלברט בן שלוש.
יו"ר התזמורת הוא מר יובל רכבי.
פעילות ותוכנית אמנותית

מאז הקמתה, פועלת התזמורת במתכונת של עונת מנויים שנתית, הכוללת 4 או 5 מופעים. כל אחד מהמופעים יוצא לסיבוב הופעות במשך מספר שבועות רצופים בהיכלי תרבות ברחבי הארץ. עונת המנויים מתאפיינת בשיתופי פעולה מקוריים עם אמנים מצליחים, הנעים סביב קונספטים מוזיקליים שונים, לדוגמה:
סגנונות מוזיקליים ספציפיים:
מוזיקת שעבי מרוקאית - קונצרט ״אצולה מרוקאית״ עם ריימונד אבקסיס, מייק קרוצ׳י ונטע אלקיים.
פלמנקו - קונצרט ״פלמנקו אנדלוסיה״ עם יהודה שוויקי, יעל הורביץ ולהקת המחול פלמנקו נטורל של שרון שגיא
לאדינו - קונצרט ״אדיו קרידה״ עם יסמין לוי ויחיאל חסון
שאנסון צרפתי - קונצרט ״בון שאנסון״ עם אלה דניאל, דוד ד׳אור ואריאל ברט.
2. מחווה לסגנון בעל אוריינטציה גאוגרפית:
״אפריקה״ - קונצרט המוקדש למוזיקה ממדבר הסהרה - עם ריף כהן ורביד כחלני
״צלילי הכרם״ - המוזיקה שנותרה בכרם התימנים עם שי צברי ולהקת A-WA
3. מחוות לדמויות מיתולוגיות:
הומאז׳ לאום כלתום - עם נסרין קדרי וזיו יחזקאל
הומאז׳ לסאלים הללי - עם בנג'מין בוזגלו
הומאז׳ לפיירוז - עם מירה עווד, ריהאם חמאדי וגיא מינטוס
הומאז׳ לזוהר ארגוב - עם שרית חדד
4. הצדעה לאמנים פעילים:
קונצרט משותף עם אנריקו מסיאס
קונצרט משותף עם מוריס אל מדיוני
קונצרט משותף עם אישתאר אלבינה
דיוקן אמן / תחנות בזמן - עם אהוד בנאי
5. מחווה לכלי נגינה ספציפי:
הפסנתר והתזמורת - עם עומרי מור, ניזאר אלכאטר וגיא מינטוס
קמאנצ׳לו - עם מאיה בלזיצמן, מארק אליהו, אלעד לוי ומאיו שבירו.
6. יצירה חדשה משותפת:
״שיר אהבה אנדלוסי״ - אלבום ומופע משותף עם דויד ברוזה
״הבית כה רחוק״ - אלבום ומופע משותף עם כנסיית השכל
"הארץ שהבטיחו לי" - מחזה מקורי מאת לוסי איוב
מחוץ לעונת המנויים, מתקיימים מופעים נוספים רבים מדי שנה, באירועי תרבות שונים ופסטיבלים מקומיים ובינלאומיים. כמו כן, מתקיימות סדרות מופעים מיוחדים להיכלים מסוימים, מתוכם ראויה לציון סדרת "מזרח ומערב באופרה הישראלית", שבה מדי שנה (החל משנת 2017) עולות 4 הפקות מקור חד פעמיות ומיוחדות.
בנוסף למופעים והאמנים שצוינו, לאורך השנים קיימה התזמורת שיתופי פעולה רבים עם אמנים מהעולם: אלני ויטלי, דימיטריס באסיס (יוון), מחמט דאש, מחטאפ דמיר, מומין ססלר (טורקיה), רוס דאלי (כרתים), סנאה מרחאטי, דלאל ברנוסי, דלילה מקסוב, פייסל בנהדו, עבדסאלם ספיאני ועוד (מרוקו), מוניר טרודי (תוניס), רוברטו רודריגז (ארה״ב / קובה) אלפונסו סיד (ארה״ב / ספרד) לוס ניניוס דה שרה (צרפת / ספרד), אנריקו מסיאס, אישתאר אלבינה (צרפת) ועוד.
בשנת 2022 לקחה התזמורת חלק בספיישל הטלוויזיוני "מחווה לדנה אינטרנשיונל", ששודר לרגל ציון 20 שנה לארגון הנוער הגאה (איגי) ולקריירה המוזיקלית של הזמרת-יוצרת הישראלית דנה אינטרנשיונל.
היסטוריה

תזמורת ירושלים מזרח ומערב היא ממשיכתה של התזמורת האנדלוסית הישראלית שפורקה בשנת 2009. לאחר גלגול נוסף באשקלון, ב-2016 עברה התזמורת לירושלים וביוני 2017 קיבלה את שמה הנוכחי. משכנה של התזמורת ואולם הבית שלה נמצא בתיאטרון ירושלים. התזמורת נתמכת על ידי משרד התרבות והספורט, עיריית ירושלים ופועלת בחסות אקדמית של המכללה האקדמית אשקלון.
לאחר התפרקות התזמורת האנדלוסית הישראלית, שפעלה עד 2009 באשדוד, הורכבה התזמורת מחדש בחודש מרץ 2009 תחת עמותת "קרן אהבת קדומים" בעיר אשקלון עם כ-28 נגנים וכלל העובדים המנהליים שעבדו קודם לכן בתזמורת האנדלוסית הישראלית.
בתחילה נקראה התזמורת "התזמורת האנדלוסית החדשה אשקלון", ולאחר מכן "התזמורת האנדלוסית הים-תיכונית אשקלון". במהלך שנת 2009 ביצעה התזמורת חזרות וקונצרטים ללא שכר ובמקביל פנתה למשרד התרבות והספורט על מנת שזה יכיר בה כממשיכת "התזמורת האנדלוסית הישראלית" אשר פורקה וכך תקבל התזמורת תקציב מהמדינה כפי שקיבלה האנדלוסית.
משרד התרבות והספורט בדק את הבקשה וב-28 בפברואר 2010 פרסם ש"התזמורת האנדלוסית החדשה אשקלון" בניהולו המוזיקלי של תום כהן ובניהולו של עופר אמסלם (מנכ"ל) היא ממשיכת "התזמורת האנדלוסית הישראלית" אשר פורקה, והעניק לה את התקציב לשנת 2009 באופן רטרואקטיבי.
בשנת 2016 עברה התזמורת לעיר ירושלים עקב ירידת התקצוב העירוני באשקלון. כתוצאה מכך שינתה את שמה ל"התזמורת האנדלוסית ירושלים". בחודש יוני 2017 שונה שם התזמורת שוב והפעם ל"תזמורת ירושלים מזרח ומערב", שם המשקף את מגוון הסוגות והסגנונות אותם חוקרת, מחדשת ומבצעת התזמורת מעבר למוזיקה הקלאסית האנדלוסית.
הערות שוליים

↑  בר זגה, דיוות: נונו, יאיר לפיד וכוכבי "קופה ראשית" בערב מחווה לדנה אינטרנשיונל, במדור "פנאי פלוס" באתר ynet‏, 28 באוגוסט 2022
| --- | --- |
בקרת זהויות :  NLI: 987007403370905171  MusicBrainz: 104629f5-b84d-4b18-a39c-4ee7a2ff33e1 
סמלילה הראשון של התזמורת האנדלוסית החדשה אשקלון
רוני איכר

| --- | --- |
רוני איכר
רוני איכר
 לידה:  2 ביולי 1947 (בן 77) ורוצלב, פולין
 תאריך עלייה:  1956
 מדינה:  ישראל 
 בת זוג:  מרים פיירברג
 השתייכות:   צבא הגנה לישראל
 תקופת הפעילות:  1966–1997 (כ־31 שנים)
 דרגה:   תת-אלוף
 תפקידים בשירות
 מפקד שייטת ספינות הטילים, ראש מספן כוח האדם וראש מספן המודיעין.
 פעולות ומבצעים
   מלחמת ששת הימים     מלחמת ההתשה     מלחמת יום הכיפורים    מלחמת לבנון הראשונה
 תפקידים אזרחיים
 מנהל מחלקת חינוך בעירית הרצליה מנכ"ל עיריית נתניה  מנכ"ל חברת אחוזות החוף
 
רוני איכר (נולד 2 ביולי 1947) הוא תת-אלוף במילואים בצה"ל ששימש כקצין בחיל הים, בין תפקידיו פיקד על שייטת ספינות הטילים וכיהן כראש מספן כוח האדם. בתפקידו הצבאי האחרון עמד בראש מספן המודיעין. כיהן כמנכ"ל חברת אחוזות החוף ועיריית נתניה.
ילדות

רוני איכר נולד ב-1947 בעיר ורוצלב שבפולין ונקרא רומיאן קולנקו. בגיל 9 נהרג אביו בתאונת רכבות. בשנת 1956, עלה לישראל עם אמו אנה והם גרו בחולון. בשנת 1958 נישאה אמו לאברהם איכר, אישיות ביטחונית בתקופת היישוב שאימץ את הבן ומאז נקרא רוני איכר. המשפחה עברה לגור באביחיל, מושב שהוקם על ידי יוצאי הגדודים העבריים ובו ספג איכר מסביבתו הקרובה תודעה ציונית וביטחונית.
לאחר שסיים את בית הספר היסודי באביחיל, המשיך ללימודים בבית הספר התיכון האזורי רופין בעמק חפר. לפני הגיוס זומן למבדקי קורס טיס. היות שמילדות חלם על שירות בים, ויתר על הקורס היוקרתי והתנדב לקורס חובלים.
שירות צבאי

איכר ביצע שירות מגוון בתפקידי פיקוד ימי הדרכה ומטה בחיל הים.
לוחם בנחתת - כאשר פרצה מלחמת ששת הימים היה איכר באמצע קורס חובלים. חניכי הקורס פוזרו בין יחידות חיל הים ואיכר שירת כלוחם בנחתת אח"י אשדוד (פ-61) בפלגת הנחתות באשדוד. הנחתות תרגלו והתכוננו להנחתת צנחנים ושריון בחופי אל-עריש. לאור ההתקדמות המהירה של צה"ל בוטלה הנחיתה.
קצין בספינת טילים - ב-1969 הוסמך לקצונה ומונה לסגן קצין מחלקה באח"י משגב (סער 2),
קצין מחלקה - ב-1970 לאחר סיום הקורס המתקדם, מונה איכר לקצין  מחלקת גנ"ק באח"י חץ (סער 3).
סגן מפקד ספינת טילים - ב-1973 מונה איכר לסגן מפקד באח"י מבטח בנוסף לתפקידו כקצין מחלקת גנ"ק.
מפקד ספינת סער - ב-1974 עבר מבחני הסמכה לפיקוד ומונה למפקד אח"י סער, ספינת טילים מדגם סער 3.
מפקד אוניית עזר והדרכה - ב-1975 מונה למפקד אוניית ההדרכה של חיל הים, אח"י נגה. ויצא איתה להפלגות אימונים במזרח הים התיכון.
פיקוד ספינת סער 4 – ביולי 1976 מונה למפקד אח"י קשת בפלגת הספינות שהוצבה בים האדום.
הדרכת קצינים - ב-1978 מונה לסגן מפקד בית הספר לקצינים בבה"ד חיל הים.
פיקוד על פלגת ביטחון שוטף - ב-1979 הועלה איכר לדרגת סגן-אלוף. ומונה למפקד פלגה 914. תחת פיקודו פעלו 12 דבורים אשר שימשו חיץ נגד חדירות מחבלים מדרום לבנון בדרך הים. ספינות הפלגה שתוגברו גם עם כלי שיט מפלגה 916 מאשדוד בפיקודו של איכר, שייטו לילה אחרי לילה, בדריכות מלאה ומתח רב, בחופי צפון המדינה ודרום לבנון. ספינות הדבור במשולב עם מערך הגילוי הזירתי השתתפו בכ-6 אירועי פתיחה באש ומנעו חדירות מהים.
פיקוד פלגת ספינות סער - ב-1981 מונה למפקד פלגה 33 בשייטת ספינות הטילים בבסיס חיפה. תחת פיקודו היו שתי ספינות נושאות מסוק, אח"י עליה ואח"י גאולה, ספינה מדגם סער 4 אח"י מולדת ואח"י חרב (סער 3). ,בתפקיד זה שירת במהלך מלחמת לבנון הראשונה. בה ביצעו הספינות הפגזות על מטרות מחבלים בחוף ויצרו בידוד של גזרת חוף לבנון כנגד התערבות חיצונית.
סגן מפקד שייטת ספינות הטילים - כאשר חזר איכר מלימודי תואר ראשון בהיסטוריה, מונה ב-1985 לסגן מפקד שייטת ספינות הטילים.
ראש מחלקה במטה חיל הים - ב-1986 קודם איכר לדרגת אלוף-משנה והקים את מחלקת תורה והדרכה במספן הים.
מפקד שייטת ספינות הטילים - ביולי 1989, כאשר חזר מהלימודים בחו"ל, מונה איכר לפיקוד על שייטת ספינות הטילים, בתקופת כהונתו שולבו בשייטת מסוקי הדולפין.
ראש מספן - ב-1991 הועלה איכר לדרגת תת-אלוף ומונה לראש מספן כוח האדם בחיל הים. בתפקיד זה גיבש קריטריונים ותהליכים מסודרים לקידום קצינים.
ראש המודיעין הימי - ב-1993 מונה איכר לתפקיד ראש מספן המודיעין. בתקופת פיקודו על המספן בוצע שינוי המבנה הארגוני כדי להבטיח התמודדות יעילה יותר ומידע על זירות מרוחקות.
ב-1997 השתחרר משירות הקבע ופרש לגמלאות.
שירות צבאי > גלריה

קבלת פיקוד על אח"י סער בלשכת מפקד חיל הים בנימין תלם. נוכחים מימין לשמאל: מפקדי הפלגות סא"ל יצחק קוראל אלמוג, סא"ל אלי רהב, ומפקד השייטת אל"מ מיכאל ברקאי.
רוני איכר על גשר הפיקוד של אח"י סער 1974.
מסדר על סיפון אח"י נגה רוני איכר מלוה את מפקד חיל הים בנימין תלם, 1975.
רוני איכר כמפקד אח"י קשת בזירת ים סוף, 1976.
ראש המטה הכללי משה לוי מעניק דרגת סא"ל לרוני איכר 1985.
אל"ם רוני איכר מקבל את הפיקוד על שייטת ספינות הטילים, 1989.
רוני איכר מלווה את שר הביטחון משה ארנס, בביקורו בשייטת ספינות הטילים, 1991.
הפיקוד הבכיר של חיל הים ביום העצמאות שנת 1991
ארוח מפקדי חיל הים, תא"ל רוני איכר כראש מספן כח האדם, במרכז שורת העומדים, 1992.
רוני איכר עם סגל הבכיר במספן המודיעין.
לימודים והשכלה

איכר סיים בית הספר התיכון רופין עם תעודת בגרות. בעת השירות בצה"ל עבר קורסים שונים והשלים שני תארים אקדמיים.
הסמכה לקצונה ימית - בשנת 1966 התגייס לחיל הים והתנדב לקורס חובלים. למד במחזור ט"ז והוסמך לשרת כקצין בכלי שיט של חיל הים.
הסמכה לקצין מחלקה - בשנת 1970 עבר איכר בבה"ד חיל הים קורס מתקדם שהסמיך אותו לתפקיד קצין מחלקה בספינות סער
הכשרה לפיקוד ומטה - ב-1977 יצא איכר ללימודים בפו"ם זרוע ים.
תאר ראשון בהיסטוריה - בשנים 1983 -1984 למד לתואר ראשון בהיסטוריה באוניברסיטת תל אביב.
תואר שני בניהול מערכות ימיות - ביולי 1988 נשלח איכר לקורס פיקוד ימי, במכללת המלחמה הימית, בבסיס הצי האמריקני, בניופורט, מדינת רוד איילנד. קורס הפיקוד הימי הבנלאומי אורכו שנה אחת. במהלך הקורס נרכשת השכלה ברמה האסטרטגית, נעשית הכרה עם מערכות ארצות הברית. ומתקיים מפגש עם מפקדים ימיים של ציים אחרים. השלמת שנת הלימודים מוכרת על ידי המועצה להשכלה גבוהה בישראל כתאר אקדמי שני.
תפקידים ציבוריים

לאחר שחרורו מצה"ל כיהן איכר במספר תפקידים ציבוריים.
חינוך בהרצליה - בשנים 1997 -1999 ניהל את אגף החינוך והרווחה בעיריית הרצליה. הוא הובא לתפקיד על ידי ראש העיר אלי לנדאו בעקבות התמרמרות מצד ההורים. בתפקידו בעירייה איכר יזם מספר מהלכים: הכנסת כיתות מחשב ביסודי וחטיבות הביניים, הוראת השפה הערבית, שיפורי המבנים והשקעה בריהוט הקמת מרכזיה פדגוגית להכשרת וקידום מורים. הצבר הפעילות והעלאת רמת הציונים הרגיע את ההורים.
ייעוץ ארגוני - בשנים 1999 -2000 שימש יועץ ארגוני בחברת סודה קלאב.
ניהול העיר נתניה - ב-2001 מונה למנכ"ל עיריית נתניה.
תאגיד המים בנתניה - בשנת 2004 הקים את תאגיד המים מי נתניה ושימש בו כמנכ"ל.
בעקבות נישואיו לראש עיריית נתניה מרים פיירברג-איכר, נאלץ להתפטר מתפקידים הקשורים לעירית נתניה.
ניהול חניוני תל אביב - במאי 2005 מונה איכר למנכ"ל חברת "אחוזות החוף" של עיריית תל אביב-יפו וכיהן בתפקיד זה עד שנת 2017.
איכר מכהן כדירקטור במספר חברות ציבוריות, בהן רשת מלונות אפריקה ישראל, חברת אנגל אירופה ובשנים 2012 עד 2014 כיהן כדירקטור בתעשייה האווירית לישראל.
משפחה

אימו של רוני איכר, אנה לבית למקר, איבדה את משפחתה - הוריה, בעלה ובתה - בשואה. היא נישאה ללודוויג קולנקו שהצילה מגורל דומה. בשנת 1947 ילדה את בנם שנקרא אז רומיאן. האב לודוויג, שהתפרנס מייצור ממתקים, נהרג בשנת 1956 בתאונת רכבות בפולין.
באותן שנים אפשרו שלטונות פולין הקומוניסטית ליהודים לצאת לישראל. במסגרת עליית גומולקה יצא איכר עם אמו את פולין והגיע לישראל. בשנת 1958 נישאה אמו לאברהם איכר והם התגוררו במושב אביחיל שהיה ממייסדיו. אברהם איכר אימץ את הבן שקיבל את שמו הנוכחי רוני איכר.
ב-16 בפברואר 1980 נפטר אברהם איכר. האם אנה המשיכה להתגורר באביחיל עד פטירתה בשנת 2001.
איכר הוא אב לבת ושני בנים, שלושתם שירתו בחיל הים. הבת עובדת בחברת טמפו והבנים בתעשיית ההיי-טק, וגם סב לנכדים.
במרץ 2004 נישא איכר למרים פיירברג-איכר, המכהנת כראשת העיר נתניה. אלה נישואים שניים לשני בני הזוג והם מתגוררים בנתניה.
רומיאן עם אמו אנה ואביו לודוויג קולנקו בפולין, 1950.
רוני איכר וגב מרים פיירברג-איכר בטיול בארצות הברית, 2014.
פרשת הצלילות בקישון

איכר נחשף למי הקישון בעת שעבר קורס צלילה בילת"ם, במהלך קורס חובלים. במהלך מלחמת ההתשה השתתף בצלילות לבדיקת תחתיות של כלי השיט. בעת הבדיקות התקופתיות הנערכות לנמצאים בסיכון, אובחנו אצלו בדצמבר 2003 תסמיני מחלה.
איכר השתתף יחד עם נפגעי קישון רבים בתביעה נגד 50 חברות וגופים שפעלו במפרץ חיפה, ובראשן בתי הזיקוק וחיפה כימיקלים בטענה שזיהמו את מימי הנחל וגרמו למחלות. התביעה הוגשה לבית המשפט המחוזי בחיפה, על ידי 63 תובעים. עקב דרגתו הבכירה, הוגדרו בה התובעים כתת-אלוף מיל' רוני איכר ואחרים.
הליכי המשפט היו תצהירים שהגישו מומחים מטעם התביעה וההגנה וחקירת המומחים. לפי טענות התובעים, התגלו ביניהם 30 מחלות שונות. השופט ד"ר עדי זרנקין התרשם באופן חיובי מהמומחים שהביאה ההגנה ונתן משקל פחות למומחים מטעם התובעים. בפסק הדין שניתן ב-17 ביוני 2013 קבע זרנקין ש”הסבירות שמחלות התובעים נגרמו על ידי החומרים עימם באו במגע במימי הקישון ... היא נמוכה מאוד.”
לגבי רוני איכר ספציפית קבע השופט זרנקין, כי הוא מקבל את דברי המומחים מטעם הנתבעים ודחה את התביעה. ”מומחי הנתבעים סוברים כי חלה במחלה זו ללא כל קשר לחשיפה כלשהי למי הקישון ומקרהו אינו חריג להיארעותה של המחלה באוכלוסייה הכללית, כגידול ההמטולוגי השכיח ביותר.”
בסיכומו של דבר קבע השופט כי ”טענותיהם של התובעים, שמחלותיהם באו להם מן החומרים המזיקים אליהם נחשפו בעת שבאו במגע עם מי הקישון, לא הוכחו... לא מלאני ליבי לחייב התובעים לשאת בהוצאות אלו, ובנסיבות המיוחדות של התביעות, ובהתחשב במצבם של התובעים, יישא כל צד בהוצאותיו. ד"ר עדי זרנקין –שופט”.
בנפרד מתביעת הצוללים הגישו רבים מאלו שעבדו בספינות הדיג במשך השנים תביעה כנגד החברות המזהמות ונגד בעלי הספינות בהן עבדו. תביעה זו נדחתה והתובעים בתיק זה חויבו בהוצאות משפטיות. מטעם התובעים הוגש ערעור וערעור שכנגד מצד הנתבעים על כך שלא הוחזרו להם הוצאות המשפט. הערעורים אוחדו והובאו לבית המשפט העליון בשבתו כבית משפט לערעורים אזרחיים.
הדיון בערעורים נערך לפני השופטים יעקב עמית, צבי זילברטל ונועם סולברג. בית המשפט העליון דחה את הערעורים ולא חייב בהוצאות משפט נוספות. ” אשר על כן, אנו דוחים את שני הערעורים. הרבה לפנים משורת הדין, לא ייעשה צו להוצאות בערכאה זו.” ולדברי השופט נועם סולברג ” קשר סיבתי שלא הוּכח, בין הרעל שבקישון לבין מחלותיהם המצערות של המערערים.”
הערות שוליים

↑  משמאל לימין אלוף מיכה רם, ראשי המספנים, התא"לים: אלכס טל -מספן ים, ידידיה יערי - מודיעין, רוני איכר - כח אדם ועמירם רפאל - פרויקט להב.
↑  ראש העיר נתניה פיירברג-איכר; כל הקווים האדומים נחצו, אתר כאן נעים
↑  מידע מפורט דווח על ידי נשוא הערך ליד ושם והוא טרם הועלה לרשומות.
↑  ע' 90 שורה 22–24 בפסק הדיון מ-17 ביוני 2013
↑  עמוד 121 שורות 27–29 בפסק הדיון מיום 17 יוני 2013.
↑  פסק דין בית המשפט לערעורים אזרחיים 24 ספטמבר 2015, עמ' 65
יוסי ארציאל

| --- | --- |

הרב יוסי ארציאל ב-1985.
 לידה:  1947 (בן 78 בערך) 
 מדינה:  ישראל 
 
הרב יוסי ארציאל (נולד בכפר הרא"ה ב-1947) הוא איש התיישבות וחינוך בשומרון. ארציאל היה מראשי גרעין אלון מורה, גרעין ההתיישבות הראשון של גוש אמונים בשומרון. בהשתתפותו פעילה, ניהלו גרעין אלון מורה וגוש אמונים מאבק ציבורי נרחב וארוך להקמת יישוב בשומרון. ההישג הראשון של המאבק היה הקמת היישוב קדומים. ארציאל היה מזכיר איחוד הרבנים למען ארץ ישראל, מנהל את איחוד רבני תורת הארץ הטובה, ומופיע מטעמה בערוצי תקשורת שונים.